
A devenit un loc comun de a repeta că ,,Ale- 
xandru Lăpuşneanul” rămâne cea mai bună nu- 
velă istorică din literatura noastră și un model 
nedepășit încă al genului. Toţi criticii români, 
ca si istoricii noştri literari, au fost şi sunt de 
acord spre a proclama excelența operei lui C. 
Negruzzi—și aceasta începând cu contimpo- 
ranii autorului. 

S'a lăudat, cu drept cuvânt, sobrietatea si 
puterea unei acţiuni al cărei interes nu scade o 
clipă şi al cărui dramatism n'a putut fi egalat 
de nici una din piesele de teatru, pe care le-a 
inspirat. S'a insistat, cum se cuvine, asupra re- 
liefului dat cu puţine trăsături, dar de o minu- 
nată justeță, fiecărui personagiu din nuvelă, 
care trăește aevea în faţa noastră și ne rămâne 
adânc înfipt în amintire, așa cum ni se întâmplă 
în viaţa reală. Ast-fel nu numai AlexandruVodă, 
VorniculMoţoc și DoamnaRuxanda,protagoniștii 
principali, dar și Postelnicul Veveriţă, Spătarul 
Spancioc, Stroici au fie-care o personalitate pu- 
ternică și nu-i putem nici când confunda. S'a 
remarcat asemenea, de către comentatori, felul 
magistral cum C. Negruzzi se pricepe să carac- 
terizeze reacţiunile psihologice, atât de specifice, 
ale mulţimii, în tabloul IIl—şi cum, prin con~- 
trastul blândei apariţii a Ruxandei si încer- 
cării sale mișcătoare de a îndupleca pe crudul 
ei soţ, autorul reuşeşte să facă si mai fioroasă 
scena măcelului boierilor ademeneți la ospăț si 
groaznica moarte a lui Moţoc. S'a pus în lumină 


de mult —democratismul lui Ç. Negruzzi, care 
ia, vădit, partea țăranilor sia poporului împilat 
şi jăcmănit de boieri. S'a atras atenţia, din 
timp, asupra calităţilor neîntrecute de limbă si 
de stil, pe care le prezintă nuvela : un grai vânjos 
şi neaoş, venit în linie dreaptă dela Cronicari, 
dar totuşi lipsit de arhaisme greoaie și de acel 
colb de anticvariat, care supără adesea în nu- 
velele istorice ale lui Odobescu atât de datoare 
capodoperei lui Negruzzi ; un stil clar si direct, 
sugestiv întotdeauna, de o concisie împresio- 
nantă—de fapt un stil dramatic, în care dia- 
logurile se tin lanţ— ca în ,,„Momentele” lui 
- Caragiale. Sa pomenit, la locul lor, despre ase- 
mănările—nu in subiecte, ci mai mult în 
firea literară a ambilor autori—între C. Negruzzi 
și Prosper Mérimée : amândoi atât de clasici 
prin claritatea şi sobrietatea acţiunii, prin im- 
portanţa dată motivelor psihologice care con- 
diționează desfășurarea dramei, prin oroarea de 
declamaţie bombastică—dar totuși romantici 
prin alegerea subiectelor şi prin o oarecare at- 
mosferă, a epocii, ce se desprinde din opera lor. 

Asi vrea totuşi să insist puţin asupra unui 
punct, nu fiindcă n'a fost și el luminat de critică, 
dar pentru că ne va da posibilitatea să pătrun- 
dem în esenţa artei lui C. Negruzzi : vreau să 
vorbesc de ceeace datorește autorul nostru Cro- 
nicarilor în desvoltarea acţiunii nuvelii sale 
istorice. S'ar vedea astfel, prin înseși episoa- 
dele și personagiile, adăogate sau șterse de Ne- 
gruzzi, care sunt firele din care și-a urzit el 
capodopera. 

Spaţiul nu ne permite să o facem pentru 
câte şi patru tablourile în care—ca în tot 
atâtea scurte acte dramatice—fși împarte C. Ne- 
gruzzi, firul acțiunii. Dar cititorul, dornic de 


o analiză mai-pătrunzăloare, va putea să o în- 
cerce, singur, consultând, la tabloul I: pentru 
întoarcerea Domnului, povestirea lui Ureche!) şi 
Neculai Costin?); la tabloul ÎI: în ce privește 
caracterizarea domniei lui Lăpușneanu, fie ex- 
punerea lui Ureche 3), fie tot a lui N. Costin: 
la tabloul IV : pentru moartea Lăpușneanului, 
relatarea lui Ureche) urmată de aproape de 
Negruzzi, care adaogă, dela sine, faptelor numai 
prezenţa dramatică, la căpătâiul muribundului, 
a vechilor săi duşmani : Spancioc si Stroici. Să 
ne mulțumim pentru tabloul III, cel mai dinamic 
și cel mai dramatic din toate—care înfăți- 
şează scenele ospăţului, a măcelului boierilor de 
către lefegiii lui Lăpușneanu şi a morţii luiMoţoc, 
sfâşiat de mulţime — să cităm pe Ureche5), Iată 
ce spune numai cronicarul : „Alexandru Vodă, 
dacă s'a curăţit de toată grija din afară şi şi-a 
adus pre Doamnă-Sa Ruxanda și coconii din 
tara Muntenească, a vrut să se curăţească si 
de vrăjmașii cei din casă, pre cari își prepusesc, 
el că pentru vicleșugurile lor fu scos din Domnia 
dintâi. Şi a învăţat în taină pre lefegii, ce a avut 
străini, de s'au supus în curtea Domnească, la 
lași, într'o zi şi-a chemat pre obicei boierii la 
curte. Cari fără nicio grijă de primejdie ca aceia 
erau. Și, dacă au intrat în curte, slujitorii, după 
învățătura ce au avut, au închis porţile, și, 
ca niște lupi într'o turmă fără nici-un apărător, 
a intrat într'înșii de-i snopiau, și-i junghiau, nu 
numai boieri, ci și slujitori, nici îi alegea pre cei 
vinovați, ci unul ca altul îi punea sub sabie. 


. Vezi ed, Kogălniceanu, 1872, tom, I, pag. 219. 
. Idem., tom. IL, pag. 446. 

. Idem., tom.r L, pag. 206 - 9 si 221. 

. den. tom. 1, pag. 222. 

. Idem., tom. I, pag. 220. 


Dim C N rh 


Mulţi se vârau pre ferești de cădeau afară de-si 
frângeau picioarele. Şi au pierit 47 de boieri, 
fără altă curte ce nu s'a băgat în seamă. Şi 
așa, după atâta nedumnezeire, îi părea că şi-a 
isbândit de la inimă”, 

De la început vedem cât de mare e origina- 
litatea lui C. Negruzzi. Dacă el urmărește în 
genere liniilemodelului său, el le însuflă în schimb 
o viaţă clocotitoare, dinamică și plină de auten- 
tice accente dramatice. Pe canavaua bătrâ- 
nească și oarecum lirică a cronicarului (,,ca niște 
lupi într'o turmă”... „îi snopiau” etc.) care se 
desfășură pe un plan de poveste, unde motivele 
interne ne sunt arătate direct de către poves- 
titor — C. Negruzzi suprapune drama sa, pu- 
ternic motivată sutleteşte, dar a cărei fire psi- 
hologice reies, nu din spusele autorului, ci in- 
direct, dar cu atât mai impresionant, din fap- 
tele personagiilor. Dealtminteri acolo, unde a- 
ceasta îi dă prilejul să reliefeze sau să concen- 
treze acţiunea dramatizând-o, Negruzzi nu pre- 
getă chiar să se depărteze de faptele istorice 
înseși, 

Astfel tot Ureche ne spune în cronica sa că 
după ce Tomșa fugise la Liov (Lemberg) în tara 
leşească : „a trimis Craiul (Poloniei) pre sluga 
sa, pre Crasinski la Liov, de i-au tăiat capul 
Toma, a lui Moţoc Vornicul si a lui Veveriţă 
Postelnicul și a lui Spancioc Spătarul, și i-au 
îngropat afară din târg la mânăstirea sfetei 
Onofrei” Nicolae Costin confirmă faptul și a- 
daogă : „,și Stroici a pierit atunci”. Deci mai toți 
protagoniștii dramei lui Negruzzi muriseră de 
mult. — Dar cât mai reală ne pare moartea lui 
Moţoc, așa cum a imaginat-o nuvelistul, decât 
cum a descris-o cronicarul,căci în nuvelă această 
moarte, inventată din punctul de vedere al isto- 


a 


Dei, e exactă din acel a necesităţilor artei şi a 
nevoilor psihologice ale acţiunii adevărate. 

Tot aşa, cititorul va putea să-şi dea seamă 
ușor, recitind scena ospățului sau a măcelului 
boierilor, de puterea talentului lui Negruzzi și 
câtă viață autentică a știut el să scoată din 
acumularea detaliilor sugestive și din concen- 
trarea luminei asupra momentelor principale. 
Descrierea mișcărilor mulţimii și reacţiilor sale, 
conduse nu de logică, ci de instinct și patimă, 
ne duce cu gândul la minunatul tablou, asemă- 
nător ca vigoare, din drama istorică a lui Pușkin : 
„Boris Godunov”— cunoscută desigur de Ne- 
gruzzi, încă dela Chișinău, unde întâlnise pe poet. 

La fel, introducerea, în contrast, după o for- 
mulă scumpă teatrului romantic (a lui V. Hugo 
în special), a îngerului binelui (Ruxanda) în 
luptă cu demonul răului (Lăpuşneanul), apar- 
ține tot lui C. Negruzzi. 

Nuvela ne apare, astfel, față de cronicile 
timpului, ca o scenă filmată sonor și, deci, di- 
namică si vie — faţă de o fotografie, care prin 
natura ei rămâne statică si mută. Pe drept 
cuvânt „Alexandru Lăpuşneanul” poate fi 
propus și astăzi ca modelul cel mai reușit al nu- 
velii istorice românești?). 

Am reprodus în această ediţie și : ,,Sobietki 
şi Românii”, asa cum alături de un tablou de 
preț, aşezi o schiță a maestrului,ca să se înțeleagă 
si mai bine tainele artei sale. 

Ion Pilot 


1) Cititorul, dornic de mai mult, va putea recurge cu folos 
la capitolele respective din /storia lileraiurii române a lui 
N. Iorga sau a lui Ov. Densuşianu, si mai ales, la foarte utila 
monografie închinată lui C. Negruzzi de d. E. Loviueseu, 
care a scos acum câțiva ani o bună ediţie a,,Fragmentelor 
Istorice”, precum şi la excelenta ediție, comentată de D-șoara 
V, &biacioiu. de la „Scrisul Românesc, din Craiova, 


MĂRTURIA UNUI CONTIMPORAN 1) 
— V. ALECSANDRI DESPRE C, NEGRUZZI — 


Crescut în ţară sub privigherea părintelui său, 
el?) își desvoltă spiritul, își inmulti cunoștinţile 
prin cetirea autorilor clasici, atât elini cât și 
francezi și de la sine se înfrăţi cu școala ro- 
mantică, a căreia șef era Victor Hugo. O oprire 
destul de lungă în Basarabia şi Rusia de sud 
punându-l în relație cu vestitul poet Pușkin, 
gustul său pentru literatura modernă se afirmă 
încă mai mult si, ca prin un efect magic, el se 
trezi deodată cu o avere bogată de idei noui, 
de poezii armonioase si de stil curat românesc. 
Avea sărmanul o comoară si nu se putea bu- 
cura de a o împărți cu nimeni, căci împrejurul 
său nimeni nu era în stare să o prețuiască la 
adevărata ei valoare. 

Efect curios al legii de contrasturi ! efect na- 
tural al sistemului de opresie ! Pe când stilul 
general arlechinat?) cu grecismuri, slavonismuri, 
francismuri, mirosia a biurocrație, modelân- 
du-se pe fraza stereotipă de: aşa precum şi în 
urma celor mai sus pomenite; pe când poezia 
lâncezia în versuri trăgănate de 16 picioare și 


1. Citat din Prefaţa lui V, Aleesandri la „Scrierile Ini Cos- 
tache Negruzzi”. Socec, 1872—75. 

2. C. Negruzzi. 

3. Impeticit cu haina pestriță a lui Arlechino -persenagiu 
burlesc din Comedia italiană, 


șchiopăta sub forma de ode lingușitoare către 
ministru, domn şi împărat, C. Negruzzi traducea 
cu o măestrie artistică baladele lui V. Hugo, şi 
minunata poezie a lui Pușkin: Salul Negru. 
Limba lui era corectă, versificarea armonioasă 
şi traducerea demnă de original. 

Pe când cierul ţinea într'o mână discul dră- 
gălaș şi în cealaltă fulgerele afuriseniei, C. Ne- 
gruzzi îndrăsnia a scrie pe Tudorică, jucătorul 
de cărți!) şi să traducă în colaborare cu A. Donici 
Satirele prințului Antioh Cantemir, în care se 
găsesc pasagiuri ca următorul: 


De vrei să fii Episcop, c'o mantie vărgată 

Intăşură-ţi trufia, îţi pune lanț de aur, 

Sub mitră strălucită ascunde-ţi capul tău 

Și sub o barbă lungă stomabul îmbuibat, 

Diaconul să meargă cu cârja înainte. 

'Te'ntinde 'ntr'o caretă şi tot blagoslovește 

In dreapta și în stânga, când ești plin de venin, etc. 


Pe când tradiţiile istorice căzuseră în uitare 
şi faptele glorioase ale strămoșilor noştri se per- 
deau în întunericul ignoranței, C. Negruzzi avu 
nobila dorință de a deștepta simţul naţional 
prin poemul istoric : Aprodul Purice. Acest mic 
poem cuprinde tablouri de o rară frumuseţă si 
se deosebeşte atât prin armonia versurilor cât 
si prin o energie de stil necunoscută încă până 
la dânsul. Inceputul e pastoral și încântător: 


Ciocârlia cea voioasă prin văzduh se legăna 
Si'mturnarea primăverii cu dulci ciripiri serba, 
Plugarul cu hărnicie s'apucase de arat, eic. 


Iar cu cât poetul intră mai afund în sujetul 


1. Daciu literară, în care a apărut această nuvelă. a fost 
suspendată dupa reclamarea clerului si C. Negruzzi a fost 
exilat. (V. Alecsandri). — Pentru textul nuvelii vezi „Pagini 
Alese”, No, 10. 

său, versul devine otelit si, când descrie lupta 
de pe malul Siretului între ostașii lui Ştefan 
Vodă si armia ungurească a lui Hroiot, poemul 
ajunge la înălţimea epică. In acel pasagiu, poezia 
descriptivă produce efecte de minune în ochii 
și în auzul cetitorilor prin nechezarea cailor, 
prin zingânitul armelor și, mai ales, prin eroismul 
Domnului. Se cunoaște că nu fără intenţie Ne- 
gruzzi colora atât de viu tabloul său ; lui îi plăcea 
să puie în faţa tronului imaginea sublimă a lui 
Ştefan ca un constrast amar ; îi plăcea să arate 
boierilor degeneraţi din timpul său cum erau 
acei de pe timpurile vitejiei, care, în loc de a 
trăi în trândăvie, știau să moară cu sabia în 
mână pentru apărarea ţării. Aprodul Purice a 
fost o palmă dată de trecutul glorios prezentului 
mişelit. 

Pe când palatul domnesc era considerat ca 
un soi de templu, iar Domnul ca un soi de Budha 
nefailibil, C. Negruzzi avea curajul a scoate la 
lumină imaginea cruntă a lui Alexandru Lăpuş- 
neanul si a spune boierilor un mare adevăr: 
„Poporul e mai puternic decât boierimea |’ 

Prosti dar mulți | răspunde Lăpuşneanul vor- 
nicului Moţoc, în scena măcelului din palat, 
atunci când poporul adunat la poarta Cut 
striga: capul lui Moţoc vrem! Acel răspuns al 
Domnului: Prosti dar mulți ! cuprindea în trei 
cuvinte o adevărată revoluţie socială. Prin ur- 
mare, novela istorică fu rău văzută la palat, rău 
primită de boieri; însă ea își dobândi pe loc 
rangul cel mai înalt în literatura română și va 
rămâne totdeauna un model perfect de stil, de 
limbă frumoasă, de creaţie dramatică și de o 
neconstestată originalitate. 

Nu mai enumur celelclte păcete ale tinereţelor!) 


1, Vezi No, 10 din ,,Pagini Alese”, 

toate spirituale, atrăgătoare și plăcute ca păca- 
tul, însă voi declara fără nici o părtinire de veche 
amicie, că valoarea scrieriior lui C. Negruzzi, 
mare prin calităţile lor, se mărește, în proporţie 
colosală, când gândirea mea se rapoartă la timpul 
de sterilitate, în care ele au fost produse. In 
anii de secetă, rodurile copacilor sunt mai cu 
seamă preţioase. 

Bagajul literar al lui Negruzzi este mai puţin 
voluminos, precum a fost si acel al lui Prosper 
Merimee în Franţa, însă câștigă în calitate ce-i 
lipseşte în cătime. El zicea: „mai bine vreu un 
armăsar arăpesc decât o herghelie tătărască, şi : 
decât un câmp de măcieşi mai bine un singur 
trandafir”. Avea multă dreptate şi zicea un mare 
adevăr în limbagiul său original, căci mai bu- 
curoși să fim de a poseda în bibliotecă un singur 
din păcatele lui Negruzzi, decât o sută de tomuri 
a unor literați păcătoşi. 

Am asemănat pe Negruzzi cu Mérimée în 
privirea cătimii operelor, acea asemănare o găsim 
şi în natura talentului și chiar a spiritului lor. 
Amândoi aveau condeie de oţel mlădios, cu 
care știau a cizela foarte fin limba, de care se 
serveau. Ei aveau deopotrivă simţul estetic în 
producerile lor și posedau acelaș farmec de na- 
ratie. Orice întâmplare zilnică, orice istorioară 
cât de neînsemnată, Negruzzi știa să o prezinte 
sub forme interesante, și atât convorbirea lui 
variată, cât si tactul purtării, modestia si 
blândeţea carcaterului său, lau făcut a îi mult 
simpatic contimporanilor săi. 

Ca om politic,deși rolul său nu a fost însemnat, 
e de ajuns să amintim aici, că, fiind deputat sub 
Domnia lui Sturdza Vodă, el a fost exilat de 
două ori la moşia sa, Trifestii, de pe malul Pru- 
tului, pentru erimul neertat că avea idei liberale 
și făcea opoziție guvernului, 


Insă și diversele posturi cea ocupat, dela sim- 
plu diac de Vislerie,—post în care intrau întâiu 
feciorii de boieri pe atunci,—până la postul de 
Ministru de Finanţe, şi cariera politică, erau 
contrare gustului si tendinţelor sale literare. 
In nămolul de dele, adunate împrejurul lui 
de șicana proceselor, în mijlocul lucrărilor seci 
de cancelarie, la care a fost condamnat o mare 
parte din viaţă, el găsea timp a comite plăcule 
păcate, colaborând la toate foile ce se iveau pe 
orizontul literar : Curicrul de ambe seze al lui 
Heliad, Albina lui Asachi, Alăuta românească, 
Dacia lui Kogălniceanu, Progresul, România 
literară a lui Alecsandri, Lumina lui Hajdău, 
și chiar Convorbirile literare, s'au ornat cu mărgă- 
ritare ieşite din șiragul său. Insuși repertoriul 
teatrului naţional se îmbogăţi cu două piese 
originale : Doi ţărani şi cinci cârlani si Muza 
dela Burdujeni, această muză a rămas un tip 
în panorama noastră socială. Așa dar,ca membru 
al societăţei, C. Negruzzi a fost o individualitate 
marcantă printre contimporanii săi. 

Ca om politic, a fost liberal într'un tinip unde 
liberalismul era periculos, căci îl ameninţa exilul. 

Ca om de litere, a fost, este încă și va fi mult 
timp în fruntea prozatorilor Români 1). 


Mircești, Ghenar, 1872. 


1. Pentru viaţa si opera lui C. Negruzzi a se consulta şi 
studiul introductiv, cu notita biografică şi bibliografică, din 
No. 10 al ,, Puginilor Alese” : „Cum am învatat Româneşte” 
„Serisori”, s. a, 


ALEXANDRU LĂPUȘNEANUL 
1564—1569 


I 


Dacă voi nu mă vreţi, em vă vreau... 


Iacob Eraclid, poreclit Despotul, pierise ucis 
de buzduganul lui Stefan Tomșa, care acum 
cârmuia ţara, dar Alexandru Lăpuşneanul, după 
înfrângerea sa în două rânduri, de oștile Des- 
potului, fugind la Constantinopol, isbutise a lua 
oşti turceşti şi se înturna acum să-și goniască 
pe răpitorul Tomșa, și să-și ia scaunul, pe care 
nu l-ar fi pierdut, de n'ar fi fost vândut de 
boieri. Intrase în Moldova, întovărăşit de șapte 
mii Spabhii si de vre-o trei mii oaste de strån- 
sură. Insă, pe lângă aceste, avea porunci împă- 
rătești către Hanul Tătarilor Nogai, ca să-i dea 
oricât .ajutor de oaste ce va cere. 

Lăpuşneanul mergea alături cu Vornicul Bog- 
dan, amândoi călări pe armăsari turcești și 
înarmaţi din cap până în picioare. 

— Ce socoţi, Bogdane, zise după puţină tă- 
cere, isbândi-vom oare? 

— Să nu te îndoiești, Măria Ta, răspunse 
curtezanul, ţara geme sub asuprirea Tomșci. 
Oastea toată se va supune, cum i se va fă- 
gădui mai mare simbrie. Boierii, câţi i-au mai 

lăsat vii, numai frica morţii îi mai ţine, dar 
cum vor vedea că Măria Ta vii cu putere, 
indată vor alerga și-l vor lăsa. 

— Să dee Dumnezeu să n'am nevoie a face 
ceeace a făcut Mircea Vodă la Munteni; dar 
ţi-am mai spus, eu îi cunosc pe boierii noștri, 
căci am trăit cu dânșii. 

— Aceasta rămâne la înalta înţelepciune a 
Măriei Tale. 

Vorbind așa au ajuns aproape de Tecuci, 
unde poposiră la o dumbravă. 

— Doamne, zise un Aprod apropiindu-se, niște 
boieri, sosind acum, cer voie să se înfăţișeze la 
Măria Ta. 

— Vie, răspunse Alexandru. 

Curând intrară sub cortul unde el ședea, în- 
conjurat de boierii și căpitanii săi, patru boieri, 
din care doi mai bătrâni, iar doi juni. Aceștia 
erau Vornicul Moţoc, Postelnicul Veveriţă, Spă- 
tarul Spancioc şi Stroici. 

Apropiindu-se de Alexandru Vodă, se în- 
chinară până la pământ, fără a-i săruta poala 
după obicei, 

— Bine ati venit boieri, zise acesta silindu-se 
a zâmbi. 

— Să fii Măria Ta sănătos, răspunseră boierii. 

— Am auzit, urmă Alexandru, de bântuirile 
țării si am venit eo mântui ; știu că ţara m'aș- 
teaptă cu bucurie. 

— Să nu bănueșşti, Măria Ta, zise Moţoc, 
țara este liniștită, și poate că Măria Ta a auzit 
lucrurile precum nu sunt ; căci asa este obiceiul 
norodului nostru, să facă din tántar armăsar. 
Pentru aceea obștia ne-a trimes pe noi, să-ţi 
spunem că norodul nu te vrea, nici te iubește 
şi Măria Ta să te întorci înapoi că... 

— Dacă voi nu mă vreți, eu vă vreau, răs- 


punse Lăpuşneanul, ai cărui -ochi scânteiară ca 
un fulger şi, dacă voi nu mă iubiţi, eu vă iu- 
besc pe voi, şi voi merge ori cu voia ori fără 
voia voastră. Să mă întorc? Mai de grabă îşi 
va întoarce Dunărea cursul îndărăt. A ! Nu mă 
vrea țara? Nu mă vreţi voi, cum înţeleg? 3 
— Solului nu i se taie capul, zise Spancioc; 
noi suntem datori a-ţi spune adevărul. Boierii 
sunt hotărîţi a pribegi la Unguri, la Leși și la 
Munteni,pe unde au toţi rude și prieteni.Vor veni 
cu oști străine, si vai de biata ţară, când vom 
avea răsboaie între noi, și poate și Măriei Tale 
nu-i va fi bine, pentrucă Domnul Ştefan Tomșa... 
— Tomșa ! El te-a învăţat a vorbi cu atâta 
dârzie ? Nu știu cine mă oprește să nu-ţi sfarâm 
măselele din gură cu buzduganul acesta, zise 
apucând măciuca de aramă din mâna lui Bogdan. 
Ticălosul acela de Tomșa via învăţat?... 
— Ticălos nu poate fi acel ce s'a învrednicit 
a se numi Unsul lui Dumnezeu, zise Veveriţă. 
— Au doar nu sunt si eu Unsul lui Dumnezeu? 
au doar nu mi-aţi jurat şi mie credinţă când 
eram numai Stolnicul Petre? Nu m'aţi ales 
voi? Cum a fost oblăduirea mea? Ce sânge am 
vărsat ? Care s'a întors dela ușa mea, fără să 
câștige dreptate și mângâiere ? Şi însă acum nu 
mă vreţi, nu mă iubiți? Hal hal! ha! 
Râdea ; mușchii i se suciau în râsul acesta 
și ochii lui hojma?) clipiau. I 
— Cu voia Măriei Tale, zise Stroici, vedem 
că moșia 3) noastră a să cadă de isnoavă?t) în 
călcarea păgânilor. Când astă negură de Turci 


1. Miron Costin, 

2. In toate părţile, 

3, Patria, 

4, Va cădea din nou. 

va prăda şi va pustii ţara, pe ce vei domri 
Măria Ta? 

— Si cu ce vei sătura lăcomia acestor cete 
de păgâni, ce aduci cu Măria Ta ? adăugă Span- 
cioc. 

— Cu averile voastre, nu cu banii ţăranilor, 
pe care-i jupuiți voi. Voi mulgeţi laptele țării, 
dar a venit vremea ca să vă mulg și eu pe voi. 
Destul, boieri ! Intoarceţi-vă si spuneţi celui ce 

via trimis, ca să se feriască să nu dau peste 
el, de nu vrea să fac din ciolanele lui surle, și 
din pielea lui căptușeală dobelor mele. 

Boierii ieşiră mâhniţi; Moţoc rămase. 

— Ce-ai rămas? întrebă Lăpușneanu. 

— Doamne ! Doamne ! zise Moţoc căzând în 
genunchi, nu ne pedepsi pe noi după fără-de-le- 
gile noastre ! Adă-ţi aminte că ești pământean), 
adă-ţi aminte de zisa scripturii și iartă greşi- 
ților tăi! Cruţă pe biata ţară, Doamne | slo- 
boade oștile aceste de păgâni; vino cu câţi 
Moldoveni ai pe lângă Măria Ta, și noi chize- 
suim că un fir de păr nu se va clăti din capul 
Inălţimii tale ; şi de-ţi vor trebui oști, ne vom 
înarma noi cu femei și copii, vom ridica ţara 
în picioare, vom ridica slugile și vecinii noştri. 
Increde-te în noi | 

— Să mă încred în voi? zise Lăpușneanu, 
înțelegând planul lui. Pesemne gândești că eu 
nu ştiu zicătoarea moldovenească :,,Lupul părul 
schimbă, iar năravul ba ?” Pesemne nu vă cu- 
nosc eu, și pe tine mai vârtos? Nu știu că, 
fiind mai mare peste oştile mele, cum ai văzut 
că m'au biruit, mai lăsat? Veveriţă îmi este 
vechi duşman, dar încai niciodată nu s'a ascuns ; 
Spancioc este încă tânăr, în inima lui este iu- 


1, Patriot, 

Dire de moșie; im place à priv sumeţia lui, 
pe care nu se sileşte a o tăinui. Stroici este un 
copil, care nu cunoaşte încă pe oameni, nu ştie 
ce este imbunarea și minciuna ; lui i se par că 
toate păsările ce sboară se mânâncă. Dar tu, 
Moţoace ? învechit în zile rele, deprins a te ciocoi 
la toţi domnii, ai vândut pe Despot, m'ai vândut 
pe mine, vei vinde şipe Tomşa; spune-mi, 
n'aș fi un nătărău de frunte, când m'aș încrede 
în tine? Eu te iert însă, că ai îndrăsnit a crede 
că iar mă vei putea înșela, și îţi făgăduesc că 
sabia mea nu se va mânji în sângele tău; te 
voi cruța, căci îmi eşti trebuitor, ca să mă mai 
ușurezi de blestemurile norodului. Sunt alți 
trântori, de care trebuie curăţit stupul. 

Moţoc îi sărută mâna, asemenea cânelui care, 
în loc să muște, linge mâna care-l bate. El era 
mulțumit de făgăduinţa ce câștigase; știa că 
Alexandru Vodă o să aibă nevoie de un intri- 
gant, precum era el. Deputaţii erau porunciţi 
de 1) Tomșa, ca, neputând înturna pe Lăpuș- 
neanu din cale, să-și urmeze drumul la Con- 
stantinopol, unde, prin jalobe şi dare de bani, 
să mijlocească mazilia 2) lui. Dar văzând că el 
venia cu însăși învoirea Porții ; pe de alta sfiin- 
du-se a se întoarce fără nici o ispravă la Tomșa, 
cerură voie să rămână a-l întovărăşi. Acesta era 
planul lui Moţoc, ca să se poată lipi de Lăpuş- 
neanu, Voia l se dete. 


II. 
Ai să dai samă Doamnă!... 


Tomșa, nesimţindu-se în stare a se împotrivi, 
fugise în Valahia, și Lăpușneanu nu întâlnise 


1, Aveau poruncă dela 
2, Exilarea. 

nici o împiedicare în drumul său, Norodul pre- 
tutindeni îl întâmpina cu bucurie și nădejde, 
aducându-și aminte de întâia lui Domnie, în 
care el nu avusese vreme a-şi desvălui urîtul 
caracter. 

Boierii însă tremurau. Ei aveau două mari 
cuvinte a fi îngrijiţi : ştiau că norodul îi urăște, 
şi pe Domn că nu-i iubește. 

Îndată ce sosise, Lăpuşneanul porunci să 
umple cu lemne toate cetăţile Moldovei, afară 
de Hotin, și le arse, vrând să strice prin aceasta 
azilul nemulţumiţilor cari de multeori, sub adă- 
postul zidurilor acestora, urziau comploturi și 
aţâţau revolte. Ca să sece influența boierilor și 
să stârpească cuiburile feudalităţii, îi despuie de 
averi sub feluri de pretexte, lipsindu-i cu chipul 
acesta de singurul mijloc cu care puteau ade- 
meni și corumpe pe norod. 

Dar nesocotind de ajuns planul acesta, îi 
omora din când în când. La cea mai mică gre- 
şală dregătorească, la cea mai mică plângere ce 
i se arăta, capul vinovatului se spânzura în 
poarta curții, cu o ţidulă vestitoare greșalei lui, 
adevărate sau plăsmuite, si el nu apuca să pu- 
treziască, când alt cap îi lua locul. 

Nimeni nu îndrăsnia a grăi împotriva lui, cu 
cât mai vârtos a lucra ceva. O gvardie nume- 
roasă de lefegii Albanezi, Sârbi, Unguri, isgo- 
niti pentru relele lor fapte, își aflaseră scăparea 
lângă Alexandru, care, plătindu-i bine, îi avea 
hărăziţi 1) ş iar oștile moldovene, sub căpitani 
creiature a lui, le ţinea pe margini ; slobozind 
însă pe ostași pe la casele lor, le mărginise în 
puţin număr. 

Intr'o zi el se primbla singur prin sala pala- 


1. Devotaţi. 

tului domnesc. Avusese o lungă vorbă cu Moţoc 
care intrase iar în favor, şi care ieșia, după ce îi 
înfățişase planul unei nouă contribuţii. Se părea 
neastâmpărat, vorbia singur şi se cunoştea că 
meditează vreo nouă moarte, vreo nouă daună, 
când, o uşă lăturalnică deschizându-se, lăsă să 
între Doamna Ruxanda. 

La moartea părintelui ei, bunului Petru Rareș, 
care—zice cronica—cu multă jale si mâh- 
nire a tuturor s'a îngropat în Sf. Mănăstire Pro- 
bota, zidită de el, Ruxanda rămăsese în fra- 
gedă vârstă, sub tutoratul a doi fraţi mai mari, 
Iliaș şi Ştefan. Dias, urmând în tronul părintelui 
său, după o scurtă şi desfrânată Domnie, se duse 
la Constantinopol, unde îmbrăţoşă mahome- 
tismul, şi în locul lui se sui Ștefan. Acesta îu 
mai rău decât fratele său; începu a sili pe 
străini şi pe catolici a-și lepăda religia, și multe 
familii bogate, ce se locuiseră în ţară, pribegiră 
din pricina aceasta, aducând sărăcie pământului 
şi cădere negoţului. Boierii, care, cei mai mulți, 
erau încuscriţi cu Polonii şi Ungurii, se supă- 
rară, şi, corespunzându-se cu boierii pribegi, 
hotărîră peirea lui. Poate ar mai fi întârziat 
a-şi pune în lucrare planul, dacă destrânarea lui 
nu l-ar fi grăbit. Nu hălăduia de răul lui nici 
o jupâneasă, dacă era frumoasă, zice Cronicarul 
în naivitatea sa. Intr'o zi, când se afla la Tu- 
tora, ne mai așteptând sosirea boierilor pribegi, 
boierii ce erau cu dânsul, ca să nu-l scape, au 
tăiat irânghiile cortului sub care el şedea, și 
dând năvală, l-au ucis. 

Acum numai Ruxanda rămăsese din familia 
lui Petru Rareş, şi pe dânsa boierii ucigași o 
hotărîseră a fi soţia unui oarecărui numit Jolde, 
pe care ei îl aleseseră de Domn. Dar Lăpuşneanul, 
ales de boierii pribegi, întâmpinând pe Joldea, 

îl birui, si, prinzându-l îi De nasul şi-l dete la 
călugărie ; şi ca să tragă inimile norodului în 
care viia!) încă pomenirea lui Rareş, se însură 
și luă el pe fiica lui. 

Astiel gingașa Ruxanda ajunsese a fi parte a 
biruitorului. "e 

Când intră în sală, ea era îmbrăcată cu toată 
pompa cuvenită unei soţii, fiice și surori de 
Domn. 

Peste zobonul?) de stofă aurită purta un be- 
nișel de felendres3) albastru, blănit cu samur, 
a căruia mânece atârnau dinapgi ; era încinsă cu 
un colan de aur ce se încheia cu mari paftale 
de matostat, împrejurate cu pietre scumpe; 
iar pe grumazii ei atârna o salbă de multe și- 
ruri de mărgăritar. Șlicul € de samur, pus cam 
Intro parte, era împodobit cu un surguci 5) alb, 
şi sprijinit cu o floare mare de smaragde. Părul 
ei, după moda de atunci, se împărțea despletit 
pe umerii şi spatele sale. Figura ei avea acea 
frumusețe, care făcea odinioară vestite pe fe- 
meile Romăniei si care se găsește rar acum, de- 
generând cu amestecul naţiilor străine, Ea însă 
era tristă şi tânjitoare, ca floarea expusă ar- 
şiţei soarelui, ce nu are nimic go umbriască. 
Ea văzuse murind pe părinţii săi, privise pe un 
frate lepădându-și religia şi pe celalt ucis; si 
mai întâi hotărîtă de obștie a fi soţia lui Jolde 
(pe care nici îl ştia), acum fusese silită de ace- 
iaşi obştie, care dispoza de inima ei fără a o 
mai întreba, a da mâna lui Alexandru Vodă, 
pe care, cinstindu-l și supuindu-i-se ca unui băr- 


1. Trăia. 

2, O haină lungă deschisă "dinainte. 
3. Catifea. 

4. Căciuliţa. 

5. Penaj. 

bat, ar fi voit să-l iubească, dacă ar fi aflat în 
el cât de puţină simţire omenească. 

Apropiindu-se, se plecă și-i sărută mâna. 
Lăpuşneanul o apucă de mijloc si, ridicând-o 
ca pe o pană, o puse pe genunchii săi. 

Ce veste, frumoasa mea Doamnă? zise el. 
sărutând-o pe frunte. Ce pricină te face astăzi, 
când nu-i sărbătoare, a-ţi lăsa fusele ? Cine te-a 
trezit asa de dimineaţă ? 

— Lacrimile jupâneselor văduve care se varsă 
la uşa mea și care strigă răsplătire la Domnul 
Hristos și la Sfânta Născătoare, pentru sân- 
gele care versi. 

Lăpuşneanul, posomorîndu-se, desfăcu braţele; 
Ruxanda căzu la picioarele lui. 

— O, bunul meu Domn ! viteazul meu sot) 
urma ea, destul! Ajungă atâta sânge vărsat, 
atâtea văduvii, atâţia sărmani ! 1). Gândeşte că 
Măria Ta ești prea puternic şi că niste săraci 
boieri nu-ţi pot strica. Ce-ţi lipseșteMăriei Tale? 
N'ai cu nimeni răsboi; ţara este liniștită și 
supusă. Eu, Dumnezeu știe cât te iubesc! și 
copiii Măriei Tale sunt frumoși și tineri. Ju- 
decă, că după viaţă este şi moarte, și că Măria 
Ta ești muritor şi ai să dai sama! Pentrucă 
cu mănăstirile, nu se răscumpără sângele, ci mai 
ales ispiteşti şi înfrunţi pe Dumnezeu, socotind 
că, făcând biserici, îl poţi împăca, şi... 

— Muiere nesocotită ! strigă Lăpuşneanul, să- 
rind drept în picioare, si mâna lui prin deprin- 
dere se rezemă pe junghiul?) din cingătoarea 
sa ; dar îndată, stăpânindu-se, se plecă, și ridi- 
când pe Ruxanda de jos: 


1, Orfani, 
2, Un cuţit al cărui mâner se ascundea în teacă și care 
slujea spre înjunghierea dușmanului învins. 


22 


— Doamna mea | îi zise, să nu-ţi mai scape 
din gură astfel de vorbe nebune, că, zău nu 
ştiu ce se poate întâmpla. Multämeste Sfântului 
mare mucenic Dimitrie isvorîtorul de mir, al 
cărui hram se prăznuește la biserica ce noi i-am 
făcut la Pângăraţi, că ne-a oprit de a face un 
păcat, aducându-ne aminte că ești mama co- 
piilor noștri. 

— De aş ști că mă vei și omori, nu pot să 
tac. Eri, când voiam să intru, o jupâneasă cu 
cinci copii s'a aruncat înaintea rădvanului meu) 
si ma oprit arătându-mi un cap țintuit în 
poarta curţii. Ai să dai sama, Doamnă! îmi 
zise, că lași pe bărbatultău să ne taie părinții, 
bărbaţii și fraţii. Uită-te Doamnă, acesta-i ta- 
tăl copiiilor acestora, care au rămas săraci | 
Uită-te ! — şi îmi arăta capul sângeros, și capul 
se uita la mine grozav! — Ah! Stăpâne! de 
atunci neîncetat văd capu-acela și mi-e tot frică ! 
Nu pot să mă odihnesc! 

Şi ce vrei? întrebă Lăpuşneanul zâmbind. 

— Vreau să nu mai versi sânge, să încetezi 
cu omorul, să nu mai văd capete tăiate, că 
sare inima din mine... 

— Iti făgăduese, că de poimâine nu vei mai 
vedea, răspunse Alexandru Vodă; și mâine îţi 
voi da un leac de frică. 

— Cum? Ce vrei să zici? 

— Mâine vei vedea. Acum, dragă Doamnă, 
du-te de-ti Me copiii, și caută de casă cum 
se cuvine unei bune gospodine si pune la cale 
să ne gătiască un ospăț, căci mâine dau masă 
mare boierilor. 

Doamna Ruxanda ieşi, după ce iarăși îi să- 
rută mâna. Bărbatul său o petrecu până la use. 


1, Un fel de caretă aşezată pe arcuri, 


— Ei! pus-ai toate la cale, întrebă el, viind 
grabnic către Armașul său, care intrase atunc;. 

— Tot este gata. 

— Dar oare vor veni? 

— Vor veni. 


III. 


Capul lui Moţoe vrem... 


De cu sară se făcuse de știre tuturor boie- 
rilor să se adune a doua zi, fiind sărbătoare, 
la Mitropolie, unde era să fie și Domnul, ca să 
asculte Liturghia si apoi să vie să prânzească 
la curte. 

Când sosi Alexandru Vodă, sfânta slujbă în- 
cepuse și boierii erau toți adunați. 

Impotriva obiceiului său, Lăpușneanul în ziua 
aceea era îmbrăcat în toată pompa domnească. 
Purta coroana Paleologilor și, peste dulama po- 
loneză de catifea stacojie, avea cabanița tur- 
cească. Nici o armă nu avea alta decât un mic 
junghiu cu prăsele de aur; iar printre bumbii 
dulămii se zăria o zea de sârmă. 

După ce a ascultat sfânta slujbă, s'a coborit 
din strană, s'a închinat pe la icoane, și apro- 
piindu-se de racla!) Sf. Ioan cel nou, s'a plecat 
cu mare smerenie, și a sărutat moaștele Sfântului. 
Spun că în minutul acela el era foarte galben 
la față, şi că racla Sfântului ar fi tresărit. 

După aceasta, suindu-se iarăși în strană, se 
înturnă către boieri și zise: 

„„Boieri dumneavoastră ! Dela venirea mea cu 
a doua domnie și până astăzi, am arătat asprime 
către mulţi ; m'am arătat cumplit, rău, vărsând 


1. Cosciugul, 

sângele multora. Unul Dumnezeu știe de nu 
mi-a părut rău și de nu mă căiesc de aceasta; 
dar dumneavoastră știți că mia silit numai do- 
rinta de a vedea contenind gâlcevirile şi vân- 
zările unora și altora, cari ţintiau la risipa țării 
şi la peirea mea. Astăzi sunt altfel trebile. Boierii 
şi-au venit în cunoștință; au văzut că turma 
nu poate fi fără păstor pentrucă zice Mântui- 
torul : Bate-voi Păstorul, şi se vor împrăştia oile. 

„„Boieri dumneavoastră ! Să trăim de acum 
în pace, iubindu-ne ca niște frați, pentrucă 
aceâsta este una din cele zece porunci: să iu- 
beşti pe aproapele tău ca însuţi pe tine, şi să ne 
iertăm unii pre alt, pentrucă suntem muritori, 
rugându-ne Domnului nostru lisus Hristos—își 
făcu cruce—să ne ierte nouă greșalele noastre, 
precum iertăm si noi greșiţilor noştri”. 

Sfârșind această deșănţată cuvântare, merse 
în mijlocul bisericii.tși după ce se închină iarăși, 
se înturnă spre norod în faţă, în dreapta, şi în 
stânga zicând : lertați-mă, oameni buni si boieri 
dumneavoastră. 

';-Dumnezeu să te ierte, Măria Ta” ! răspun- 
seră toţi, afară de doi juni boieri ce stau gân- 
ditori, rezemaţi de un mormânt lângă ușă, însă 
nimeni nu li-a luat sama. 

Lăpuşneanul ieși din Biserică, poftind pe bo- 
ieri să vie ca să ospăteze împreună; şi încăle- 
când, se înturnăla palat. Toti se împrăștiară. 

— Cum îţi pare? zise unul din boierii care 
i-am văzut că nu iertase pe Alexandru Vodă. 

— Te sfătuesc să nu te duci astăzi la masă, 
răspunse celălalt; şi se amestecară în norod. 
Aceștia erau Spancioc și Stroici. 

La curte se făcuse mare gătire pentru os- 
păjul acesta. Vestea se împrăștiase că Domnul 
se împăcase cu boierii ; și boierii se bucurau de 

o schimbare ce le da nădejde, că vor pulea 
ocupa iarăși posturi, ca să adune noui avuţii 
din sudoarea ţăranului. Cât pentru norod, el era 
indiferent; el din împăcarea aceasta nu aş- 
tepta vreun bine, nici prepunea vreun rău. 
Norodul se învoia cu oblăduirea lui Alexandru 
Vodă; cârtia numai asupra ministrului său 
Moţoc, care întrebuința creditul ce avea la Domn, 
spre impilarea gloatei. Căci deși erau necon-. 
tenite jalbele obștei pentru jefuirile lui Moţoc, 
Lăpuşneanul sau nu le răspundea sau nu le as- 
culta. 

Ceasul prânzului apropiindu-se, boierii înce- 
pură a veni călări, întovărășiți fiecare de câte 
două-trei slugi. Luau sama însă că curtea era 
plină de Lefegii înarmaţi şi că patru tunuri 
stau îndreptate spre poartă; dar socotiau că 
sunt puse pentru a serba, după obicei, ceremonia 
prin salve. Unii poate că-și prepuneau vreo 
cursă, dar odată intrând, nu se mai puteau în- 
turna, căci porțile erau străjuite și păzitorii po- 
runciţi a nu lăsa să iasă nimeni. 

Adunându-se boierii, 47 la număr, Lăpuşneanul 
se puse în capul mesei, având în dreapta pe lo- 
gofătul Trotușan şi în stânga pe vornicul Moţoc. 
Incepută a'zice!) din surle și bucatele se adu- 
será pe masă. 

In Moldova, pe vremea aceea, nu se introdu- 
sese încă moda mâncărilor alese. Cel mai mare 
ospăț se cuprindea din câteva feluri de bucate. 
După borșul polonez, veniau mâncări grecești 
fierte cu verdeţuri, care plutiau în unt; apoi 
pilaful turcesc și, în sfârșit, fritpurile cosmo- 
polite. Pânza mesei si șervetele erau de filaliu2) 


1. A cânta. 
2. O țesătură foarte subţire, 

tesute în casă. Tipsiile, pe care aduceau buca- 
tele, talgerile și paharele erau de argint. Pe 
lângă perete stau așezate în rând, mai multe 
ulcioare pântecoase, pline de vin de Odobești 
și de Cotnari, și la spatele fiecărui boier dvoria!) 
câte o slugă care dregea?). Toate aceste slugi 
erau înarmate. 

In curte, pe lângă două junci şi patru berbeci 
fripți, erau trei boloboace desfundate, pline de 
vin ; slujitorii mâncau și beau ; boierii mâncau 
şi beau. Acum capetele începură a se înfier- 
bânta ; vinul își făcea lucrare. Boierii închinau 
și urau pe Domn cu vivate sgomotoase, la care 
răspundeau Lefegiii prin chiote și tunurile prin 
bubuit. 

Acum era aproape a se scula dela masă când 
Veveriţă ridică paharul și, închinând, zise : Să 
trăești întru mulţi ani, MăriaTa ! să stăpânești 
tara în pace, și Milostivul Dumnezeu să te în- 
tăriască în gândul ce ai pus de a nu mai strica 
pe boieri, şi a bântui norodul... 

N'apucă să sfârșiască, căci, buzduganul Ar- 
mașului lovindu-l drept în frunte, îl dobori la 
pământ. 

— A! voi ocărîţi pe Domnul vostru ! strigă 
acesta ; la ei, flăcăi ! In minut toţi slujitorii de 
pe la spatele boierilor, scoțând junghiurile, îi 
loviră ; si alti ostași, aduși de căpitanul de Le- 
fegii, intrară si năpustiră cu săbiile în ei. Cât 
pentru Lăpuşneanul, el luase pe Moţoc de mână 
și se trăsese lângă o fereastră deschisă, de unde 
privia măcelăria ce începuse. El râdea ; iar Moţoc 
silindugse a râde, ca să placă stăpânului, simţia 
părul sburlindu-i-se pe cap si dinţii săi clăn- 


1. Slujia. 
2. Vărsa vinul în pahare. 


țănind. Şi, cu adevărat,era groază a privi această 
scenă sângeroasă. Inchipuiască-și cineva într'o 
sală de cinci stânjeni lungă și de patru lată, 
o sută și mai mulți oameni ucigași și hotărîți 
spre ucidere, călăi si osândiţi, luptându-se unii 
cu furia desnădejdii și alții cu aprinderea beţiei. 
Boierii, neavând nici o grije, suprinși mișelește 
pe din dos, fără arme, cădeau fără a se mai îm- 
potrivi. Cei mai bătrâni muriau făcându-și cruce ; 
mulți însă din cei mai juni se apărau cu tur- 
bare ; scaunele, talgerele, tacâmurile mesei, se 
făceau arme în mâna lor; unii, deşi răniți, se 
încleştau cu furie de gâtul ucigașilor şi, neso- 
cotind ranele ce le primiau, îi strângeau până 
îi înnăduşiau. Dacă vreunul apuca vreo sabie, 
își vindea scump vieaţa. 

Mulţi Lefegii pieriră, dar, în sfârşit, nu mai 
rămase nici un boier viu. Patruzeci și șapte de 
trupuri zăceau pe parchet ! In lupta și trânta 
aceasta, masa se răsturnase ; ulcioarele se spăr- 
seseră si vinul, amestecat cu sânge, făcuse o 
baltă pe lespezile sălei. 

Odată cu omorul de sus, începuse uciderea 
în curte. Slugile boierilor, văzându-se lovite fără 
veste de soldaţi, plecară de fugă. Puţini care 
scăpară cu viaţă, apucând a sări peste ziduri, 
dase alarmă pe la casele boierilor; si învitând 
pe alte slugi și oameni boierești burzuluiseră no- 
rodul, și tot orașul alergase la poarta curții, pe 
care începuse a o tăia cu securile. Ostașii, 
ameţiţi de beţie, făceau numai o slabă împo- 
trivire. Gloata se întărâta din mult în mai mult. 

Lăpuşneanul, pe care îl înştiinţase de por- 
nirea norodului, trimise pe Armaș să-i întrebe 
ce vor și ce cer? Armașiul eşi. 

— Ei, vornice Moţoace, zise apoi, întorcân- 
du-se spre acesta, spune, n'am făcut bine că 

m'am mântui de răii aceștia și am scăpat țara 
de aşa râie? 

— Măria Ta, ai urmat cu mare înţelepciune, 
răspunse mârșavul curtezan ; eu de mult aveam 
de gând să slătuesc pe Măria Ta la aceasta, dar 
văd că înțelepciunea Măriei Tale a apucat mai 
"nainte, și ai făcut bine că i-ai tăiat; pentru 
că... era să... 

— Vădcă Armașul întârzie, zise Lăpuşneanul, 
curmând pe Moţoc, care se învălmășia în vorbă. 
Imi vine să poruncesc să dea cu tunurile în 
prostimea aceia. Ha, cum socoţi şi dumneata? 
— Asa, aşa, să-i împroaşte cu tunurile; nu-i 
vreo pagubă c'or muri câteva sute de mojici, 
de vreme ce au pierit atâţia boieri. Da, să-i 
omoare de islov!). 

— Mă aşteptam s'aud asemenea răspuns, zise 
cu oțerire Lăpuşneanul, dar să vedem întâi ce vor. 

In vremea aceasta, Armașul se suie pe poarta 
curții si, făcând semn, strigă: Oameni buni! 
Măria Sa Vodă întreabă ce vreţi si ce cereti? 
și pentru ce aţi venit aşa cu zurba? 

Prostimea rămase cu gura căscată. Ea uu 
se aștepta la asemenea întrebare. Venise tără 
să știe pentru ce a venit și ce vrea. Incepu a 
se strânge în cete, cete, și a se întreba unii pe 
alții ce să ceară. In sfârşit începură a striga: 


— Să micșşoreze dăjdiile ! — Să nu ne zap- 
ciească ! 

— Să nu ne mai împliniască! — Să nu ne 
mai, jefuiască ! 

— Am rămas săraci! — N'avem bani! — 


Ni i-au luat toți Moţoc ! — Moţoc! Moţoc! — 
El ne belește si ne pradă! — El sfătuește pe 
Vodă! — Să moară! 


1. Cu totul. 


29 


Moţoc să moară! Capul lui Motor vrem ! 
Acest din urmă cuvâul, găsind un ecou în 
toate inimile, fu ca o scânteie electrică. Toate 
glasurile se făcură un glas, și acest glas striga : 
capul lui Moţoc vrem.! 

— Ce cer? întrebă Lăpuşneanul, văzând pe 
Armas intrând. 

— Capul Vornicului Moţoc, răspunse. 

— Cum? ce? strigă acesta sărind ca un om 
ce calcă pe un gerne: n'ai auzit bine, fârtate ! 
vrei să şugueşti, dar nu-i vreme de șagă. Ce 
vorbe sunt aceste? Ce să facă cu capul meu? 
Iti spun că eşti surd; n'ai auzit bine! 

— Ba foarte bine, zise Alexandru Vodă, as- 
cultă singur. Strigările lor se aud de aici. 

In adevăr, ostașii ne mai împotrivindu-se, no- 
rodul începuse a se cățăra pe ziduri, de unde 
striga în gura mare : Să ne dea pe Moţoc ! Capul 
lui Moţoc vrem ! 

— Oh! păcătosul de mine ! strigă ticălosul. 
Maică prea curată Fecioară, nu mă lăsa să mă 
prăpădesc ! 

„Dar ce le-am făcut eu oamenilor acestora ? 
Născătoare de Dumnezeu, scapă-mă de primejdia 
aceasta, și mă jur să fac o Biserică, să postesc 
cât voi mai avea zile, să ferec cu argint Icoana 
ta cea făcătoare de minuni dela Mănăstirea 
Neamţului !... 

„Da milostive Doamne, nu-i asculta pe niste 
proști, pe niste mojici. Pune să dea cu tunu- 
rile într'înșii l... Să moară toţi! Eu sunt un 
boier mare ; ei sunt niște proști! 

— Prosti, dar mulţi, răspunse Lăpuşneanul cu 
sânge rece ; să omor o mulțime de oameni pentru 
un om, nu ar fi păcat? Judecă dumneata singur. 
Du-te de mori pentru binele moșiei!) dumitale, 


1. Ţării, 

cum ziceai însuţi, când îmi spuneai că nu mă 
vrea, nici mă iubește ţara. Sunt bucuros că-ţi 
răsplăteşte norodul pentru slujba cemi-ai făcut, 
vânzându-mi oastea lui Anton Sechele!), și mai 
pe urmă lăsându-mă și trecând în partea Tomșii. 

— Oh! nenorocitul de mine! strigă Moţoc 
smulgându-și barba, căci de pe vorbeletiranului 
înţelegea că nu mai este scăpare pentru el. Incai 
lăsa-ţi-mă să mă duc să-mi pun casa la cale! 
fie-vă milă de jupâneasa și de copilasit mei! 
Lăsaţi-mă să mă spovedesc ! Și plângea, și tipa, 
și suspina. 

— Destul ! strigă Lăpușneanu, nu te mai boci 
ca o muiere! Fii român verde. Ce să te mai 
spovedeşti ? Ce ai să spui duhovnicului? Că ești 
un tâlhar și un vânzător? Asta o știe toată 
Moldova. Haide ! luaţi-l de-l daţi norodului, și-i 
spuneți că în acest fel plătește Alexandru Vodă 
celor ce pradă tara. 

Indată Armasul și Căpitanul de Lefegii în- 
cepură a-l târî. Ticăitul boier răcnea cât putea, 
vrând să se împotrivească ; dar ce puteau bă- 
trânele lui mâni împotriva celor patru braţe 
sdravene, care-l trăgeau ! Vrea să se sprijiniască 
în picioare, dar se împiedica de trupurile con- 
fraților săi, și luneca pe sângele ce se închegase 
pe lespezi. In sfârșit puterile îi slăbiră și sate- 
Dt tiranului, ducându'l pe poarta curţii mai 
mult mort decât viu, îl îmbrânciră în mulțime. 

Ticălosul boier căzu în braţele hidrei acesteia 
cu multe capete, care într'o clipă îl făcu bu- 
càti. 

— Iată cum plăteşte Alexandru Vodă, la cei 
ce pradă tara |! ziseră trimișii tiranului. 

— Să trăiască Măria Sa Vodă! răspunse 

gloata. Si multumindu-se de astă jertfă, se îm- 
prăştiă. 

In vreme ce nenorocitul Moţoc pieria în acest 
fel, Lăpuşneanul porunci să ridice masa şi să 
strângă tacâmurile ; apoi puse să reteze cape- 
tele ucişilor ai trupurile le aruncă pe fereastră. 
După aceia, luând capetele, le asezá în mijlocul 
mesei, pe încet și cu rânduială, puind pe ale celor 
mai mici boieri dedesubt și pe ale celor mai mari 
deasupra, după neam și după ranguri, până ce 
făcu o piramidă de patruzeci si șapte căpăţâni, 
vårful căreia se încheia prin capul unui Logofăt 
mare. Apoi, spălându-se pe mâni, merse la o 
ușă lăturalnică, trase zăvorul şi drugul de lemn, 
care o închidea, și intră în apartamentul Doamnei 

Dela începutul tragediei acesteia, Doamna 
Ruxanda, neștiind nimic de cele ce se petre- 
ceau, era îngrijată. Ea nu putea afla pricina 
sgomotului ce auzise, căci, după obiceiul vremii 
de atunci, femeile nu ieșiau din apartamentul 
lor, ai slujnicile nu puteau a serisca în mijlocul 
unei oștimi ce nu cunoștea ce este disciplina. 
Una din ele, mai îndrăsneaţă, ieșind, auzise 
vorbă că este zurbă asupra lui Vodă, și adusese 
această veste stăpânei sale. 

Buna Doamnă, temându-se de furia noro- 
dului, era speriată și când a intrat Alexandru, 
a găsit-o rugându-se dinaintea Icoanei, având 
copiii pe lângă dânsa. 

— A! strigă ea, slavă Maicii Domnului că 
Le văd ! Mi-a fost tare frică. 

— Pentru aceea, precum ţi-am făgăduit, ţi-am 
găsit un leac de frică. Vino cu mine, Doamnă. 
— Dar ce ţipete, ce strigări se auziau? 

— Nimic. Slujitorii s'au luat la sfadă, 
dar s'au liniștit. Zicând aceste, luă pe Ruxanda 
de mână și o duse în sală. 


82 


Intru vederea grozavel priveliști, ca slobozi 
un țipăt strasnic și leşină. 

— Femeia tot femeie, zise Lăpuşneanul zâm- 
bind ; în loc să se bucure, ea se sparie. Și luând-o 
în braţe, o duse în apartementele ei. Apoi, 
înturnându-se iarăși în sală, găsi pe Căpitanul 
de Lefegii și pe Armașul așteptându-l. 

— Tu pune să arunce peste zid hoiturile câi- 
nilor acestora, iar titvele lor să le înşiri pe zid, 
zise Lefegiului. lar tu, adresându-se către Armas, 
să-mi pui mâna pe Spancioc si pe Stroici. 

Insă Stroici si Spancioc erau acum aproape 
de Nistru. Gonacii îi ajunseră tocmai când tre- 
ceau hotarul : 

— Spuneţi celui ce v'a trimis, strigă către 
ei Spancioc, că ne vom vedea până a nu muri! 


IV. 


De mă voiu seula, pre mulți am să popese şi cu. 


Patru ani trecuseră dela scena aceasta, în 
vremea cărora Alexandru Vodă, credincios fă- 
găduinții ce dase Doamnei Ruxandei, nu mai 
tăiase nici un boier. Dar pentruca să nu uite 
dorul lui cel tiranic de a vedea suferiri ome- 
neşti, născoci feluri de schingiuiri. 

Scotea ochi, tăia nasuri, ciuntia și seca pe 
care avea prepus ; însă prepusurile lui erau pă- 
relnite, căci nimeni nu mai cuteza a cârti cât 
de puţin. 

Cu toate acestea era neliniștit, căci nu pu- 
tuse pune mâna pe Spancioc și pe Stroici, care 
şedeau la Kameniţa, așteptând și pândind vreme. 
Deşi avea doi gineri grafi cu mare influență 
la curtea Poloniei, era îngrijat de aceşti doi 
boieri, să nu invite pe Poloni, care nu căutau 

dech, prelexle, spre a intra în lloldova; dar 
aceşti doi Român: erau prea buni patrioţi, ca 
să ne judece că răsboiul şi venirea oștilor străine 
ar fi fost peirea patriei. 

Lăpuşneanul le scrisese în mai multe rân- 
duri ca să vie, legându-se prin cele mai mari 
jurăminte că nu le va face nimica, dar ei știau 
cât preţuește jurământul lui. Ca să-i privegheze 
mai de aproape, se mută în cetatea Hotinului, 
pe care o întări mai cu osebire; însă aici se 
bolnăvi de lângoare. Boala făcu răpezi înaintări 
și în curând tiranul se văzu la ușa mormântului. 

In delirul frigurilor, i se părea că vede toate 
jertfele cruziei sale, fioroase și amenințătoare, 
îngrozindu-l și chemându-l la judecata Dumne- 
zeului Dreptăţii. In deșert se învârtia în patul 
durerii, căci nu putea afla răgaz. 

Chemând pe Mitropolitul Teofan, pe Epis- 
copi și pe boieri și spuindu-le că se simte sosit 
la sfârșitul vieţii, își ceru iertare dela toți, umi- 
lindu-se ; pe urmă îi rugă să le fie milă de fiul 
său Bogdan, pe care îl lasă moştean Scaunului?), 
și să-l ajute; căci fiind în fragedă vârstă, în- 
conjurat de puternici vrăşmași, nu se va putea 
apăra nici pe sine, nici pe ţară, de nu va fi 
unire între boieri, și de nu vor avea dragoste si 
supunere către Domn. „Cât pentru mine, urmă a 
zice, de mă voi ridica din boala aceasta, sunt 
hotărît a mă duce la călugărie în mănăstirea 
Slatina, unde să mă ispăşesc, câte zile îmi va 
mai lăsa Dumnezeu. Deci vă rog, părinţi Arhierei 
de mă veţi vedea aproape de moarte, să mă 
tundeţi călugăr” 

Nu putu vorbi mai mult. Convulsiile îl apu- 
cară si un leşin, grozav ca moartea, ñ îngheţă 


1. Tronului. 


Pagini Alese No. 16 3 


34 


trupul, încât mitropolitul și episcopii, crezând 
că se sfârșește, îl călugăriră, puindu-i nume 
Paisie, după numele Petru, ce avea până a nu 
se face Domn. 

După aceasta, salutând pe Doamna Ru- 
xanda de regentă în vremea minorităţii fiului 
ei, proclamară pe Bogdan de Domn. Apoi în- 
dată porniră ştaietele pe la boierii din ţară și 
emigraţi, și pe la căpitanii oștilor. 

Abia murgise, când Stroici și Spancioc sosiră. 

Descălecând pe la gazde, alergară cu pripă la 
cetate. Cetatea era mută și pustie ca un mor- 
mânt de uriaş. Nu se auzia decât murmura va- 
lurilor Nistrului, ce isbia regulat stâncoasele ei 
coaste, sure și goale, și strigătul monoton al 
ostașilor de strajă, care întru lumina crepus- 
cului se zăriau rezemaţi pe lungile lor lănci. 
Suindu-se în palat, îi cuprinse nu puţină mirare 
neîntâlnind pe nime; în sfârşit, o slugă arătă 
camera bolnavului. Voind să intre, auziră un 
mare sgomot şi se opriră ca să asculte. 

Lăpușneanul se trezise din letargia sa. 

Deschizând ochii, văzu doi călugări stând 
unul la cap și altul la picioarele sale, neclintiţi 
ca două statui de bronz; se uită pe dânsul și 
se văzu coperit, cu o rasă; pe căpătâiul său sta 
un potcap. Vru să ridice mâna și se împiedecă 
în nişte metanii de lână. I se păru că visează 
şi iarăși închise ochii ; dar, redeschizându-i peste 
puţin, văzu aceleași lucruri, metaniile,potcapul, 
călugării. 

— Cum te mai simţi, frate Paisie? îl întrebă 
unul din monahi, văzându-l că nu doarme. 

Numele acesta îi aduse aminte de toate cele 
ce se petrecuseră. Sângele într'însul începu a 
fierbe, şi sculându-se pe jumătate : 

-— Ce pocitănii sunt aceste? strigă. A ! voi 

vă jucaţi cu mine! Afară, boaite ! esiti, că pe 
toți vă omor! Şi căuta o armă pe lângă el, 
dar, negăsind decât potcapul, îl asvârli cu mânie 
în capul unui călugăr. 

Intru auzul strigărilor lui, Doamna cu fiul 
ei, mitropolitul, boierii, slugile, intrară toți în 
odaie. 

Chiar atunci cei doi boieri veniseră și stau 
ascultând la ușă. 

— A ! voi m'aţi călugărit, strigă Lăpuşneanul 
cu glas răgușit și sperios; gândiţi că veţi scăpa 
de mine? Dar să vă iasă din minte! Dumnezeu 
sau Dracul mă va însănătoșa, și... 

— Nenorocite, nu huli IT curmă mitropo- 
litul ; uiţi că ești în ceasul morţii! Gândește, 
păcătosule, că ești monah; nu mai ești Domn! 
Gândește că prin hulele și strigătele tale sparii 
pe această femeie nevinovată, și pe acest copil 
în care reazămă nădejdea Moldovei... 

— Boaită făţarnică ! adăogă bolnavul sbu- 
ciumându-se a se scula din pat, tacă-ţi gura: 
că eu care te-am făcut Mitropolit, eu te des- 
mitropolesc. M'aţi popit voi, dar, de mă voi 
îndrepta, pe mulți am să popesc și eut). Iar 
pe cățeaua asta voi so tai în patru bucăţi 
împreună cu tincul2) ei, ca să nu mai asculte 
sfătuirile boaitelor și duşmanilor mei. Minte 
acel ce zice să sunt călugăr! Eu nu sunt 
călugăr, sunt Domn! Sunt Alexandru Vodă! 
Săriţi, flăcăi ! Unde-s voinicii mei ?... Daţi ! dati 
de tot! Eu vă poruncesc. Ucideţi-i pe toţi... 
Nici unul să nu scape... A, mă'năduși... Apă! 
apă | apă | — și căzu răsturnat pe spate, hor- 
căind de turbare și de mânie. 


1. Miron Costin. 
2. Copilul. 

e A. 


Doamna şi mitropolitul ieşiră, La ușă îi în- 
tâmpinară Stroici şi Spancioc, 

— Doamnă ! zise Spancioc, apucând de mână 
pe Ruxanda, omul acesta trebuie să moară 
numai decât, Iată un praf, pune-l în băutura 
lui... 

— Otravă | strigă ea înfiorându-se. 

— Otravă, urmă Spancioc, De nu va muri 
îndată omul acesta viața Măriei Tale și a co- 
pilului acestuia este în primejdie. Destul a 
trăit şi destul a făcut. Moară tatăl, ca să scape 
fiul, 

O slugă ieşi — Ce este? întrebă Doamna, 

— Bolnavul s'a trezit si cere apă și pe fiul 
său, Mi-au zis să nu mă duc fără el, 

— Oh ! vrea să-l omoare, răcni duioasa mamă 
strângând cu furie copilul la sân, 

— Nu-i vreme de stat pe gânduri, Doamnă, 
adăogi Spancioc. Adă-ți aminte de Doamna lui 
Ștefăniță Vodă!), şi alege între bărbat și fiu. 

— Ce zici, părinte? zise sărmana femeie, în- 
turnându-se cu ochii lăcrămitori spre mitropo- 
litul, 

— Crud și cumplit este omul acesta, fiica 
mea ; Domnul Dumnezeu să te povăţuiască. lar 
eu mă duc să gătesc pentru purcedarea noastră 
cu noul nostru Domn; și pre cel vechi, Dum- 
nezeu să-l ierte, si să te ierte și pre tine, Zi- 
când aceste, cuviosul Teofan se depărtă, 

Ruxanda luă un pahar de argint plin de 
apă, pe care-l aducea sluga; și apoi, mașinali- 
ceste şi silită mai mult de boieri, lăsă să cadă 
otrava în el. Boierii o împinseră în camera bol- 
navului, 


1. Miron Costin, 


— Ce face? întrebă Spancioc pe Stroici, care 
crăpase ușa și se uita. 

— Intreabă de fiul său — zice că vrea să-l 
vadă — cere de băut — Doamna tremură — îi 
dă paharul — nu vrea să-l ia. 

Spancioc sări si scoase cuțitul din cingătoare. 

— Ba, îl ia, bea... Să-ţi fie de bine Măria Ta! 

Ruxanda ieși trenmurând și galbenă, si reze- 
mându-se de perete : 

— Voi să daţi samă înaintea lui Dumnezeu» 
zise suspinând, că voi mat făcut să fac acest 
păcat. 

Mitropolitul veni : să mergem, zise Doamnei. 

— Dar cine va căuta de nenorocitul acesta? 

— Noi, răspunseră boierii. 

— Oh! părinte, ce mă făcuși să fac! zise 
Doamna către Mitropolitul, şi se duse cu el 
plângând. 

Amândoi boierii intrară la bolnav. . 

Otrava încă nu începuse a-și face lucrarea. 
Lăpuşneanul sta întins cu faţa în sus liniștit, 
dar foarte slab. Când intrară boierii, el îi privi 
îndelung și, necunoscându-i, îi întrebă cine sunt 
şi ce voiesc? 

— Eu sunt Stroici, răspunse acesta. 

— Şi eu Spancioc, adăogă celalt, și ceea ce 
voim este să te vedem până a nu muri, cum 
ţi-am făgăduit. 

— Oh! vrăjmaşii moi! suspină Alexandru. 

— Eu sunt Spancioc, urmă acesta, Span- 
cioc, pe care ai vrut să-l tai, când ai ucis 47 de 
boieri, și care a scăpat din ghiarele tale! Span- 
cioc, a cărui avere ai jefuit-o, lăsându-i femeia 
și copiii să cerșetoresacă pe la ușile creștinilor. 

— Ah! ce foc simt că mă arde, strigă bol- 
navul, apucându-se cu mânile de pântece 1 

— Zi: Acum slobozeşte, căci ai să mori. O- 
trava lucrează. 

— Oh ! m'aţi otrăvit, nelegiuiţilor ! Doamne ! 
fie-ţi milă de sufletul meu ! Oh ! ce foc I—Unde-i 
Doamna? Unde-i copilul meu ? 

— Bau dus și te-au lăsat cu noi. 

— S'au dus și m'au lăsat | m'au lăsat cu voi! 
Oh! omorîţi-mă, să scap de durere! Oh! în- 
junghie-mă tu, tu ești mai tânăr, fie-ţi milă! 
scapă-mă de durerile ce mă sfâșie ; înjunghie- 
mă ! zise întorcându-se spre Stroici. 

— Nu-mi voi spurca vitejescul junghi în sân- 
gele cel pângărit al unui tiran ca tine. 

Durerile creșteau. Otrăvitul se sbuciuma în 
convulsii. 

— Oh ! strigă, îmi arde sufletul ! oh ! dati-mi 
apă... daţi-mi ceva să beau ! 

— Iată, zise Spancioc, luând paharul de ar- 
gint de pe masă ; au rămas drojdiile otrăvii. Bea 
si te răcorește | 

— Ba ; ba, nu, nu vreau, zise bolnavul strân- 
gând dinţii. 

Atunci Stroici îl apucă și-l ţinu ne-clintit; 
iar Spancioc, scoțând cuțitul din teacă, îi des- 
cleştă cu vârtul lui dinţii, și îi turnă pe gât 
otrava ce mai era în fundul paharului. 

Lăpuşneanul, mugind ca un taur ce vede trun- 
chiul şi securea ce au să-l lovească, voi a se în- 
turna cu faţa spre părete. 

— Ce, vrei să nu ne mai vezi ? ziseră boierii. 
Ba, se cade spre osânda ta să ne priveşti; în- 
vatä a muri, tu care știai numai a omorî. Si, 
apucându-l amândoi, îl ţineau nemișcat, “uitân- 
du-se la el cu bucurie infernală, mustrându-l. 

Nenorocitul Domn se svârcolia în spasmele 
agoniei ; spume. făcea la gură; dinţii îi scrâş- 
niau și ochii săi sängeratt se holbaseră ; o su- 

doare inghetalš, tristă a morții prevestitoare, 
ieșia ca niște nasturi pe obrazul lui. După un 
chin de jumătate ceas, în sfârșit, își dete duhul 
în mânile călăilor săi. 

Acest fel fu sfârşitul lui Alexandru Lăpuş- 
neanul, care lăsă o pată de sânge în istoria Mol- 
dovei. 

La Mânăstirea Slatina!), zidită de el, unde 
e îngropat, se vede și astăzi portretul lui și al 
familiei sale. 


1, In jud, Baia. 


SOBIEȚKI ŞI ROMÂNII 
1684 


Pe drumul ce duce către cetatea Neamţu, 
pe la sfârșitul lui Septembrie 1686, se vedea 
o oaste mergând. După un trup de lăncieri, ce 
deschidea marșa,urmau douăsprezecetunuri mari 
trase de boi, apoi o ceată de ofiţeri călări, în 
fruntea cărora erau trei : unul în floarea vârstei, 
posomorît, gânditor, necăjit, și doi mai bătrâni. 
Toţi-trei în haine poloneze. In sfârșit, venia du- 
iumul oastei: trăsuri, bagaje, pedestrași, șleahtă!) 
pospolită, amestecați în neregulă, cu steagurile 
strânse, cu capul plecat, cu armele răsturnate, 
cu întristarea pe faţă și cu durerea în inimă. 
Nu se auzia nici surlă, nici tobă, numai tro- 
potul cailor şi pasul oamenilor ce abiasemișcau, 
pentrucă de zece zile caii n'au ros decât coaja 
copacilor, și oamenii s'au hrănitnumai cupoame. 

Și însă această oaste. în stare așa ticăloasă, 
e aceea ce a înjosit de atâtea ori trufia Semi- 
lunii, iar acei trei fruntași sunt hatmanii?) 
Iablonovski și Potoţki și cel din mijlocul lor 
însuși Ion Sobieţki, regele Poloniei. 

Si cum să nu fie supărat și necăjit vestitul 
rege? El, Sobieţki, fala Leșilor, eroul creștină» 

1, Nobilime, 
2. Generalii, 

tății, mântuitorul Vienci, să fie nevoit pentru 
a doua oară a da pas Turcilor, a se retrage 
dinaintea 'Tătarilor și a Moldovenilor ! a-și privi 
oastea ticăloșită de lipsa merindelor, oropsită de 
dușmanii, care îl urmează mișelește, fără a în- 
drăsni să-și dea piept fățiș cu el, şi fac pradă 
tot ce cade, tot ce râmâne pe urmă; a nu în- 
tâmpina în drumul său decât o fioroasă pustie- 
tate | 

Cum am zis, mergca încet și gânditor. Hat- 
manii lângă dânsul păziau tăcerea, respectând 
supărarea sa, la care și ei se împărtășiau. 

— Ce castel e acesta ? întrebă Sobieţki, când, 
ridicând capul, zări pe sprânceana dealului înăl- 
ţându-se truiașă dinaintea lui cetățuia Neamţu. 
Cu bună seamă vreun cuib al tâlharilor ace- 
stora de Moldoveni ! 

— La vreme de răsboiu, aici domnii Moldovei 
obișnuesc a-și trimite averile lor, răspunse 
Potoţki. 

—Așa ! Să mergem dar să-l luăm. Oh ! voiu 
să-mi răsbun pe Cantemir, care mă înşelă și 
mă făcu să pierd atâţia viteji, 

— Eu aş zice să lăsăm cetatea aceasta, zise 
Jablonovski, și să ne urmăm drumul înainte, 
Avem tunuri de câmp, nu de asalt. 

— Ba, pe numele patronului meu ! nu va zice 
lumea că o cetate sa arătat dinaintea lui So- 
bietki fără a i se cuceri. N'avem tunuri? Vom 
lua-o dar cu mâinile, 

— Numele Măriei Tale e destul tun, zise Po- 
toţki. 

Trufia Polonului măgulindu-se de această 
groasă lingușire, faţa i se însenină la ideia unei 
isbânzi atât de lesnicioase, şi îndată dete po- 
runcă sñ se înșire oastea către cetate, 

In cetăţue se aflau optsprezece plăeși trimiși 

de Ispravnicul de Neamţ pentru străjuire, în 
lipsa garnizoaneice era la Fălciu pe lângă Domnul 
Cantemir, unde tăbărîse armata turcească. Cu 
câteva ceasuri mai înainte sosise un tânăr plăeș, 
al cărui cal asudat păștea înşelat troscotul ce 
creştea pe lângă ziduri. 

— Mai bea o duşcă, băete, zise un bătrân, 
de care se vedea că ascultau toți, şi ne spune 
ce ai mai văzut la laşi? 

— Ce să văd tată? Blestemăţie ! Târgul îi în 
jac. Leşii pradă şi desbracă pe bet oameni. 

— Ş'apoi zic că-s creștini | 

— Creștini ! Au prădat bisericile şi mănăs- 
Lirile de odoare ! Nu ştiţi încă? Sa dus să iea 
pe Sfânta!) dela 'Trisfetitele2). 

— Doamne fereşte ! ziseră plăeșşii, făcându-și 
cruce. 

— Așa, urmă tânărul: eram acolo când au 
mers să iea racla 2) Sfintei, dar călugărul sim- 
Dnd a închis poarta şi n'a vrut să deschidă; 
atunce... 

— Pui de om, călugărul ! strigară ascultătorii. 

— Atunci Craiul lor a poruncit s'aducă tu- 
nurile, ca să spargă porţile, dar mai întâi a 
trimis răspuns călugărului, care şedea în clo- 
potniţă, să deschidă, ori face mănăstirea praf 
şi pulbere. 

— Auzit-aţi acolo lifta cea păgână ! Şi ce-a 
făcut popa? 

— El a răspuns că nu se aştepta s'audă așa 
vorbă dela un împărat, care se zice creștin, si că 
Măria Sa e mare și puternic,poate să facă ceeace 
zice, dacă nu se teme nici de Dumnezeu, nici 
de sfinţii lui, dar el nu deschide poarta, ci s'a 


1. Moaştele Sf. Paraschiva, 
2. Biserica Trei Jerarhi, 
3. Cosciugul. 

îngropa sub zidurile bisericii, şi apoi lumea va 
judeca între dânsul atât de slab şi între Măria 
Sa atât de tare. 

Auzind aceste, Leahul s'a făcut foc de mânie 
şi dase acum poruncă să împuște, când unul 
din hatmanii lui i-a zis nu știu ce. Cum îmi 
spunea oamenii, i-a zis că nu se cade să facă 
aşa lucru, să strice casa Domnului și altele 
multe. Indestul că l-a înduplecat să dea pace 
bisericii. 

— Si ce fac acum Leșii la laşi? 

— Este o spătămână de când s'au dus, după 
ce au văzut că nu mai au merinde pentru oști, 
şi au purces pe Bahlui în sus, gândind c'or găsi 
de toate; dar acolea să vedeți. Vodă, din la- 
gărul Turcilor, cum a auzit de aceasta, a si 
pornit după dânşii un Mirzac co mulțime de 
Tătari si vr'o cinci steaguri de Moldoveni, iar 
mai întâi a trimis pe loc Căpitanul Turculeţ 
c'o straje de călăreţi, care, apucând înainte, a 
scos toţi oamenii de prin sate, a dat pojar få- 
nului ai fâneţelor, a ascuns prin gropi grâul și 
orzul, și dușmanul avea tot pustiu în drumul 
său, încât, ajungând la Cotnar, nu găsia să mă- 
nânce decât poamele copacilor; ba încă a pus 
prin bălți si niște ierburi veninoase, de care cum 
bea crăpa ; si vai de capul lor ! pieriau cu sutele 
şi ei si caii, iar care rămânea în urmă cădea în 
mânile Moldovenilor, care, fără multă judecată, 
ori îi spânzura, ori îi înţepa. 

— Osânda Sfintei Paraschive | zise bătrânul. 
Dar tu cum le-ai aflat aceste toate? 

— Eu—știţi că m'aţi trimis la laşi să văd 
ce mai este.—După ce s'au dus Leșii, m'am 
luat cât colea pe urma lor, până la Cotnar, 
unde m'am întâlnit cu Căpitanul Turculeţ, care 
mi le-a spus; ș'apoi, după ce am văzut că duş- 

manii și-au luat drumul spre ţara lor, am apucat 
deadreptul peste codri... Dar oare ce buciumă 
străjerul? 

— Fă-i semn să se coboare de pe zid, si să 
vie încoace. 

Nu trecu mult şi plăeșul de strajă viind, 
spuse că n oaste mare se apropie de cetate. 

Indată toţi alergară pe ziduri. 

— Leşii sunt! strigă tânărul ce venise de 
curând şi pe care l-am auzit vorbind; şi-au 
schimbat drumul, si vin aici. 

— La porţi, flăcăi ! zise bătrânul. Incueţi-ie 
si srămădiţi bolovani pe ziduri. Așezaţi-vă toţi 
pe la metereze. Să nu zică Leahul c'a intrat 
într'o cetate românească, ca într'o țarină pustie. 

— Dar noi suntem numai nouăsprezece și 
asla-i o oaste întreagă, observă unul, cum se... 

— Taci, mucosule ! Il curmă bătrânul. Te temi 
că-i pieri? Mare pagubă ! Un mișel mai puțin. 

Vânătorul, astfel înfruntat, se trase rușinal 
şi se sui pe ziduri. 

In vremea aceasta, oastea se apropiase. Re- 
gele trimise un ofiţer, ca să vorbiască cu cei 
din cetate. 

Solul veni la poartă. Bătrânul îl salută de 
pe zid. 

— Bine ai venit, domnule, ce poftești de la 
noi? 

— Măria Sa Regele Poloniei, mare duce de 
Lituania ş. c. l.(urmau titlurile) vă face cunoscut 
ca să vă închinaţi şi să-i cuceriţi cetatea îm- 
preună cu toate averile si merindele ; atunci gar- 
nizoana va fi slobodă a ieși cu arme și bagaje 
fără a i se face nimic, iar cutezând a se îm- 
potrivi, cetatea se va cotropi, și garnizoana se 
va trece sub ascutisul sabiei, 

— Du răspuns Mărijei Sale, zise bătrânul, că la- 

ude și îngroziri de astea am mal azuit noi, şi tot 
nu ne-am spăriat. Mai bine Măria Sa şi-ar căuta 
de drum și ar da pace unor oameni, cari nu i-au 
făcut nimic. Cetatea nu avem gând să i-o dăm 
cu una cu două, măcar că nu sunt în ta averi, 
mici merinde. Tot ce-i putem da este plumbul 
din puşte, pe care i-l vom trimite noi de pe 
ziduri, fără să se mai osteniască să vie înlăuntru. 

— Plecaţi-vă, zise trimisul, şi nu vă puneţi 
capul în primejdie. 

— Nu purta grijă de capul nostru, domnule. 
Gândiţi mai bine la al vostru. 

— Incă odată vă întreb, vă închinaţi ori ba? 

— Ba. 

Parlamentarul se duse. 

Asaltul începu. Tunurile, așezate pe scaune 
de lemn, băteau necontenit cetatea. Plăeșii răs- 
pundeau cu gloanţe, care nu făceau greș. Fieș- 
tecare împușcătură dobora câte unul din vrăj- 
masi, şi mai ales din ofiţeri, asupra cărora erau 
tintite flintele lor. Leet pieriau fără a face spor. 

In ziua dintâi, doi vânători pieriră. A doua 
zi şi a treia zi, mai căzură cinci şi se răniră doi. 
A patra zi, căzu împușcat însuși comandantul 
artileriei leşești, dar mai pieriră trei din Mol- 
doveni. Numărul bravilor scădea pe toată ziua. 
Seara, adunându-se pe lângă îoc, văzură că au 
sfârşit și muniţiile şi merindele. 

— Ce este de făcut, tată? întrebă tânărul 
vânător pe bătrânul, care, rănit la un picior, 
sta întins pe o laviţă. 

— Câţi au pierit d'ai noștri? 

— Zece. 

— Si nu avem nici praf, nici merinde? 

— Nu. 

— Dacă-i așa, apoi mâine dimineață urcă-te 

pe poartă și leagă în vârful săneţei!) un ștergar 
alb; spune că închinăm cetatea, cu tocmeală 
să ne lase slobozi să ieşim și să ne ducem unde 
vom voi. 

Asa se urmă. Leșii primiră toate condiţiile 
cerute, Oastea se înșiră în două rânduri, lăsând 
prin mijlocul ei loc ca să treacă garnizoana şi 
poarta se deschise. 

Atunci, în ioc de o strajă numeroasă, se vă- 
zură ieșind şase oameni, din care trei duceau 
pe umerile lor pe alţi trei, ce erau răniţi. 

— Ce este aceasta? strigă Sobietki repezin- 
du-se călare înaintea lor. Ce sunteţi voi? 

— Străjerii din cetate, răspunse bătrânulrănit 
din spatele fiului său. 

— Cum ! atâţia sunteţi? 

— Zece din noi au pierit din mila Măriei Tale, 

— Voi aţi cutezat a vă împotrivi mie și a-mi 
omorî atâţia viteji ? zise Regele. O, asta nu se 
va trece așa ! urmă turbat de mânie; trebuie o 
pildă pentru cei asemine vouă, și pilda va fi 
groaznică și vrednică de faptă. Nu meritaţi a 
muri de sabie, ci de ştreang. — Spunzuraţi-i ! 

Pe loc ostașii înconjurară pe plăeși, care, de- 
puind jos răniții, își făcură semnul crucii, și reze- 
mându-se pe săneţe, se uitau cu nepăsare la 
pregătirile ce se făceau pentru moartea lor. O- 
fițerii priviau cu înduioșare această scenă. 

— Fie-mi iertat, Sire, zise atunci Iablonovski 
apropiindu-se cu respect de Regele, care şedea 
posomorît șimânios, a arăta Märei Tale, că acești 
viteji n'au tăcut decât datoria lor, datorie pa- 
triotică si vrednică de toată lauda, și că au 
avut norocirea de a câștiga făgăduinţa marelui 
Sobieţki, că vor fi slobozi și nesupăraţi. 


1, Puştii, 

— Ii mulțămesc, vrednice al meu tovarăș de 
arme, zise Sobieţki ca desşteptat din somn, îţi 
mulțămesc că mai oprit de a face o faptă de- 
făimată. Ai cuvânt ; oamenii aceștia s'au purtat, 
vitejește. Să li se dea fie-căruia câte cinzeci de 
zloți. Apoi, înturnându-se către Români : ,,Voi- 
nicilor, zise, sunteţi slobozi; mergeţi în pace, 
şi spuneţi copiilor si fraţilor voştri, că aţi avut 
cinstea a vă împotrivi cinci zile Regelui de 
Polonia”. 

Indată se făcu loc Moldovenilor, cari luân- 
du-și răniții, se îndreptară către munți, în vreme 
ce oastea se cobora încet la vale; iar cetatea, 
cu porţile deschise, purtând pe zidurile sale ur- 
mele bombelor dușmărieşti, rămase singură pe 
culmea înverzită, ca un mare schelet de uriaș. 

„PAGINI ALESE“ (serie noua) `` 


APARUTE: 


No. 1. lon Neculce. Letopiseţul “ării Moldovei 
O seama ue cuvinte: / E 
No. 2. V. A.ecsandri, Poezii populare. 

No, 3. Miron Costin. Cronica. 

No. 4. V. Alecsandri. Pasteluri. 

No, 5. Esopeia, Din tabulele lui Esop. - - 

No. 6. Garten Dorului. Lamura cântecelor populare. 
No. 7. S. Fi. Merian. Pasările Poporului Român, 
No. 3—9. 6. P. Haşdeu. Răzvan și Viara. 


>. 


No, 10. C. Negruzzi. Cum am învățat româneşte. Scrisori. 


No. 11—12; L Budai-Deleanu. Tiganiada (cu un rezumat). 

No 13 M. Eminescu. Poeme populare. ; 

No. 14. V. Alecsandri. Poezii enice. 

No. 18. M. Kogălniceanu. Cuvâulări, 

"No. 16. C, Negruzzi. Alexandru Lăpusneanul. 

No. 14. V. Alecsandri. Poezii lirice. ` 

No, 18. Poeți Basarabeni. . - 4 ) 

No 19—20. Poet. dän Ardeal si Banat. — D 

No. 21. Aiecu Russo. Cântarea României, 

No. 22, D. Bolintineanu, Legende istorice, 

No. 23. V. Alecsandri. Călătorii. i 

No, 24, Grig, Alexandrescu. Fabule. 

No. 25. M. Eminescu. Poeme, 

No, 26, I L. Caragiale. Proză literară. 

No. 27—22, Alexăndria, 

No. 20, . Creangă, Nuvele, 

No. 30. |. L, Caragiale. Poveşti. ` A 

No. 31 32. Constantin Golescu, Insemnare a călătoriei 
mele tăcută în anul 1824. 1625, 1826. 

No. 33. Al Macedonski. Poezii. ` 

No. 34. lon Ghica. Scrisori. - 

No. 35. M. Eminescu. Basme in proză. 

No. 36. Al. 1. Odobescu. Doamna Chiajna. ` 

No. 31. |. Eliade Rădulescu. Poezii. 

No, 38. I, L, Caragiale. Alte povesti, 

No, 39—40, M. i:minescu. Poezii postime, 

No. 41. O, Goa. Poezii alese, ; i 


No. 42, AL i, Odobescu. Pseudo-Kynegheticos (cu un 


rezumat), 
w x a. EE 

